सिरोही वाल्मीकि समाज के बैनर तले अपनी विभिन्न मांगों को लेकर नगर परिषद कार्यालय भवन के पास समाज के लोगों व सफाईकर्मियों का बेमियादी धरना बारहवें दिन शनिवार को भी जारी रहा। समाज के लोगों व ठेकेदार के मातहत लगे सफाईकर्मियों ने राज्य सरकार व नगर परिषद के खिलाफ नारेबाजी की। ज्ञातव्य है कि सफाईकर्मी हाल ही में हुई भर्ती में नियुक्त किए गए एससी, एसटी व ओबीसी वर्ग के सफाईकर्मियों से अन्य काम न लेकर सिर्फ सफाई का कार्य ही करवाने एवं इनके अनुभव प्रमाणपत्रों की जांच करवाने समेत विभिन्न मांगों को लेकर बारह दिन से अनिश्चितकालीन धरने पर बैठे हैं।